किसी लेखिका की कृति पर बात करते हुए उसे तवायफ, नाचनेवाली, देह व्यापार करनेवाली कहना यदि अशालीनता, फूहड़पन नहीं है तो यह एक शालीन लेख है। जो आलोचक दूसरों को भाषा और सरोकार की तमीज सिखा रहा है क्या उसे खुद आराजक हो जाने की छूट है? कहानी के सन्दर्भ और कथानक से विलगा कर किसी पंक्ति विशेष को कोट करने का यह आलोचकीय विवेक सनसनी बटोरने का माध्यम भर है। कहानी के facts को tamper करके कहानी को उद्धृत करने का यह प्रयास घोर निंदनीय है। साहित्य और पोर्न का अंतर समझनेवाली शालिनी माथुर बेबाकी और बदतमीजी के अंतर को कब समझेंगी? यह लेख अपनी स्थापनाओं में घोर मर्दवादी है। गीताश्री की किताब के कवर पर टांगों की तस्वीर शालिनी माथुर को नागवार गुजरती है। अपने लेख के साथ छपी तस्वीर पर उनकी क्या राय है?